المغاربه غادين يتبهدلو ديال بصح و قريبا جدا هادشي لي غيوقع للمغاربه غيصدمهم ديال بصح و غادي يبدل الوجه ديال المغرب، يعني غير تسناو الصدمه ، وباش تفهمو شنو غيوقع، تبعو مزيان  المغرب غارق في الديون، خداهم من صندوق النقد الدولي، حاليا واصله الديون ديالو تقريبا  مليار درهم وهاد البنك ماكيتفاكش، باش يسلفك الفلوس خاصو يضمن أنك أترجع ليه فلوسو وبأسرع وقت و سطرو مزيان علی و بأسرع وقت، وباش يضمن هادشي تيدخل معاك في العظام و تفرض عليك شنو خاصو يدار فاقتصادك باش ترد ليه فلوسو دغيا، قالو للمغرب عندك هاد الحوايج خاصك ديرهم، أولا، رفع الدعم عن المواد والسلع الاوليه مثلا الثمن ديال البوطه الكبيره بلا دعم هو  درهم نتا كتشريها ب درهم، و لي بقا كتخلصو الدوله، يعني الدوله مدام معندهاش الفلوس، خاصها تخلي الشعب يشري السلعه بفلوسو، بلا متعاونو الدوله، ولي معندوش ميشريش يقضي بالفاخر، بكل بساطه هاكذا تيفكر هاد البنك، المشكله أن بنكيران من بعد ما قبل يطبق هاد الاقتراح ديال البنك رفع الدعم  الغاء صندوق المقاصه، الديون ديال المغرب بقات مازال كتزاد، يعني بحالي تقول الخزينه ديال المملكه المغربيه فيها تقبه، وحاليا بدات كتنقص هاد الدعم بشويه بشويه ولغاتو علی ليصانص و المازوط وقريبا البوطه و الزيت و السكار و أتاي والتعليم و الصحه  وكلشي معليناش، الخطوه الثانيه لي فرضها البنك باش يرد فلوسو هي قوانين التقاعد، يعني بنادم يبقی خدام حتی يودع الحياه، بلا ميستافد من شي سنتيم من  باسم التقاعد، و الثالثه هي تحرير الدرهم، صندوق النقد الدولي، قال للمغرب، شوف أشريف، بغيت فلوسي، وهاد الاجراءات لي درتي ماكافياش، ماعليك غير بتحرير العمله ديالك باش تقدر ترجع ليا فلوسي، هنا غنديرو سطوب، لحقاش هذا هو الموضوع المهم ديالنا، البنك فاش قال للمغرب هاد الهضره قالها علی واحد الأساس، و هو أن المغرب زعما حاس بالأزمه، وخاصو يطور راسو و يبني راسو باش يخرج منها، وبالتالي خاصو للضروره يحر العمله ديالو باش يقدر ينمو و يرد الفلوس مثلا الا المغرب ولا تيصنع الصوارخ، و العالم كلو محتاج الصوارخ ديال المغرب، يعني كلشي غادي يبغي يشري العمله ديال المغرب باش يخلص بيها، و بالتالي العمله ديال المغرب غتولي مطلوبه فالسوق و زايده فالثمن، و فاش المغرب غيبيع العمله ديالو غيربح فلوس كثيره، و يقدر يخلص بيها الديون، بكل بساطه هذا هو التفكير ديال صندوق النقد الدولي من موضوع تحرير الدرهم، المغرب قيمه العمله ديالو حاليا فيكس، علاش؟ لحقاش، المسؤولين ديال الاقتصاد في المغرب، عارفين العمله ديال المغرب ماكاين لي مديها فيها من غير ولاد بلادها، و بالتالي رابطينها بقيمه الأورو و الدولار في السوق في حدود نواحي  دراهم باش ماياكلوش الضق الا تحرات، و ماتبقا ساويه حتی المداد باش مطبوعه الخلاصه، حنا كاملين عارفين المغرب ما تيصنعش الصوارخ، و ما عندوش لا الرغبه ولا العزيمه ولا حتی الاراده باش يخلي المغرب يصنع أيتها حاجه تخلي العمله ديالنا مطلوبه في السوق، وبالتالي فان قرار تعويم الدرهم تحرير الدرهم هو عمليه انتحار للاقتصاد المغربي، لي عاجلا أو اجلا غيكشط كاع المغاربه بسبب الغلاء باش يرد للبنك فلوسو، لي هو أصلا خداهم ومدار بيهم والو نهبوهم الشفاره و محاسبو حتی واحد فيهم واخا كلهم معروفين بالاسم و كل واحد شحال شفر، المغاربه غادي يغلی عندهم كلشي من أبسط الحوايج ونتا طالع لحقاش القيمه ديال الدرهم غتنزل، وبلاصت ما كنتي كتشري ستيلو ب ريال غتولي تشريه ب دراهم، والا خازن فالبنك مثلا  درهم حاليا تقدر تولي قيمتها أقل ب  بعد التعويم يعني تولي ساويه غير  درهم حاليا وقد ما الاقتصاد مقدرش يقاوم قد ما القيمه كتنزل حتی تولي ساويه غيير  درهم ديال دابا بحكم التضخم وهنا فين غادي تمحی الطبقه الوسطی بشكل كلي المشكله الكبری أن الدوله غتغمق علی المغاربه من بعد ما غطيح قيمه الدرهم، بمعنی أن السلع غتزاد  ولكن الصالير ديال المغاربه غادين يزيدو فيه  كخطوه استباقيه الشعب غادي يفرح وماغاديش يتظاهر كيف  يونيو ، ولكن فاش غادوز  شهور ولا  شهور غادي يحس بالقالب ديال بصح صحاب الفلوس فاش شافو الدوله غتنتاحر، هزو فلوسهم و هربوهم لأوروبا، و الدوله كان المفروض أنها تفرض تعويم الدرهم نهار  يونيو، و بسبب هاد شي لي وقع أجلاتو تال من بعد  علی ما تبرد القضيه و المغرب لي كتعرفوه دابا غيولي مجرد أيام غتوليو تعاودو عليها و السبب أن الشفاره لي خداو القروض من البنك و شفروها و مخدموش بيها البلاد متحاسبوش بكل بساطه هوما يشفرو و الشعب يخلص، أصلا هاد الفيلم كلو ديال البنك و تعويم الدرهم و صندوق المقاصه و الحكومه المأزمه الغرض منو يفقرو الشعب المغربي و لاللفتنه نعم للفقر 